sagorsarker/bangla-wikipedia huggingface dataset:
ব্লো-ব্জাং-য়ে-শেস

ব্লো-ব্জাং-য়ে-শেস () (১৬৬৩-১৭৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম পাঞ্চেন লামা ছিলেন।
ব্লো-ব্জাং-য়ে-শেস ১৬৬৩ খ্রিষ্টাব্দে মধ্য তিব্বতের থোব-র্গ্যাল () নামক স্থানে 'ব্রু () পরিবারগোষ্ঠীতে জন্মগ্রহণ করেন। তার পিতার নাম ছিল ব্সোদ-নাম্স-দ্বাং-গ্রাগ্স () এবং মাতার নাম ছিল ত্শে-ব্র্তান-বু-খ্রিদ ()। ১৬৬৮ খ্রিষ্টাব্দে পঞ্চম দলাই লামা ঙ্গাগ-দ্বাং-ব্লো-ব্জাং-র্গ্যা-ম্ত্শো তাকে ব্লো-ব্জাং-ছোস-ক্যি-র্গ্যাল-ম্ত্শান নামক চতুর্থ পাঞ্চেন লামার পুনর্জন্ম রূপে চিহ্নিত করেন এবং তাকে ব্ক্রা-শিস-ল্হুন-পো বৌদ্ধবিহারে অধিষ্ঠিত করা হয়। এরপর ব্লো-ব্জাং-ব্স্তান-'দ্জিন () নামক এক ভিক্ষুর নিকট লেখাপড়া শুরু হয়। ১৬৭০ খ্রিষ্টাব্দে লাসা শহরে পঞ্চম দলাই লামা তাকে দীক্ষা দেন এবং মঞ্জুশ্রীনামসংগীতি সম্বন্ধে শিক্ষা দান করেন। ১৬৮৪ খ্রিষ্টাব্দে ব্লো-ব্জাং-য়ে-শেসের ভিক্ষুর শপথ গ্রহণের জন্য লাসা শহরে প্রতিনিধি পৌঁছন। কিন্তু সেই সময় পঞ্চম দলাই লামার মৃত্যুসংবাদ তার প্রধান মন্ত্রী সাংস-র্গ্যাস-র্গ্যা-ম্ত্শো লুকিয়ে রেখেছিলেন। সেই কারণে পঞ্চম দলাই লামা কর্তৃক শপথ দান সম্ভব নয় বলে তিনি ব্লো-ব্জাং-য়ে-শেসের প্রতিনিধিকে ফিরিয়ে দেন। এরফলে পরের বছর তিনি দ্কোন-ম্ছোগ-র্গ্যাল-ম্ত্শান () নামক ব্ক্রা-শিস-ল্হুন-পো বৌদ্ধবিহারে তন্ত্র মহাবিদ্যালয়ের প্রধানের নিকট ভিক্ষুর শপথ গ্রহণ করেন।
১৬৯৭ খ্রিষ্টাব্দে সাংস-র্গ্যাস-র্গ্যা-ম্ত্শো পঞ্চম দলাই লামার মৃত্যুসংবাদ প্রকাশ করে ত্শাংস-দ্ব্যাংস-র্গ্যা-ম্ত্শো নামক তার পরবর্তী চিহ্নিত পুনর্জন্মের দীক্ষাদানের জন্য ব্লো-ব্জাং-য়ে-শেসকে অনুরোধ করলে তিনি সেই অনুরোধ রক্ষা করেন। ১৭০২ খ্রিষ্টাব্দে ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শো তার সঙ্গে দেখা করতে ব্ক্রা-শিস-ল্হুন-পো বৌদ্ধবিহারে এলে তিনি তাকে ভিক্ষুর শপথ গ্রহণের অনুরোধ জানান। কিন্তু ষষ্ঠ দলাই লামা ভিক্ষুর শপথ গ্রহণে রাজি ছিলেন না এবং দুই মাস এই বৌদ্ধবিহারে থাকলেও এই শপথ গ্রহণ না করে ফিরে যান।
সাংস-র্গ্যাস-র্গ্যা-ম্ত্শো ও কোশোত মঙ্গোল নেতা ল্হাজাং খানের মধ্যে বিরোধ শুরু হলে পঞ্চম পাঞ্চেন লামা মঙ্গোলদের রক্তপাত না ঘটানোর অনুরোধ জানান। কিন্তু ল্হাজাং খান ১৭০৫ খ্রিষ্টাব্দে সাংস-র্গ্যাস-র্গ্যা-ম্ত্শোকে হত্যা করেন। ষষ্ঠ দলাই লামার সাধারণ মানুষ হিসেবে জীবনযাপনের সুযোগে ল্হাজাং খান তার নিজের পুত্র মোনপা পেকার দ্জিনপাকে ষষ্ঠ দলাই লামা রূপে তুলে ধরলে ব্লো-ব্জাং-য়ে-শেস তার দাবী স্বীকার করে নেন এবং তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো, যদিও তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ষষ্ঠ দলাই লামা ত্শাংস-দ্ব্যাংস-র্গ্যা-ম্ত্শোর পরবর্তী পুনর্জন্ম রূপে লিতাং অঞ্চলের এক শিশুকে চিহ্নিত করা হলেও ব্লো-ব্জাং-য়ে-শেস তাকে সপ্তম দলাই লামা রূপে স্বীকৃতি দিতে অস্বীকার করেন। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ব্লো-ব্জাং-য়ে-শেস ল্হাজাং খানের পক্ষাবলম্বন করেন। কিন্তু যুদ্ধে ল্হাজাং খানের মৃত্যু হয় এবং তার পুত্র ঙ্গাগ-দ্বাং-য়ে-শেস-র্গ্যা-ম্ত্শোকে ব্লো-ব্জাং-য়ে-শেস লাসা থেকে সরিয়ে দিতে সক্ষম হন।
১৭২০ খ্রিষ্টাব্দে চিং সেনাবাহিনী তিব্বত আক্রমণ করে দ্জুঙ্গার মোঙ্গল সেনাবাহিনীকে তিব্বত হতে হঠিয়ে দিতে সক্ষম হলে তারা সপ্তম দলাই লামাকে লাসা নিয়ে আসেন। তাদের অনুরোধে পঞ্চম পাঞ্চেন লামা ব্লো-ব্জাং-য়ে-শেস তাকে দলাই লামা রূপে স্বীকৃতি দিতে বাধ্য হন এবং তার নতুন নাম রাখেন ব্স্কাল-ব্জাং-র্গ্যা-ম্ত্শো। পরবর্তীকালে তিনি সপ্তম দলাই লামাকে শিক্ষা ও ভিক্ষুর শপথ দান করেন।
চেরাগি পাহাড়

চেরাগি পাহাড় বাংলাদেশের চট্টগ্রামের একটি ঐতিহাসিক স্থাপনা। এটি নগরীর জামাল খান সড়ক এবং মোমিন সড়কের মধ্যস্থলে অবস্থিত। চট্টগ্রামের শিল্প-সাহিত্য-সংস্কৃতি চর্চার বিচরণক্ষেত্র হিসেবে চেরাগি পাহাড় একটি প্রসিদ্ধ স্থান। চট্টগ্রামের কবি, সাংবাদিক, সাহিত্যিক, সংস্কৃতিকর্মী, পাঠক-লেখক, সংগঠকদের মিলনস্থল হিসেবে চেরাগি পাহাড়ে পরিচিত। বর্তমানে এই স্থানে চেরাগী পাহাড় নামে কোন পাহাড়ের অস্তিত্ত্ব না থাকলেও এখানে তিন রাস্তার সংযোগ স্থলে রয়েছে চেরাগ আকৃতির স্থাপনা। এই স্থাপনাই বর্তমানে চেরাগি পাহাড় নামে পরিচিত।
কিংবদন্তি অনুসারে ১৪ শতকে ইসলাম ধর্ম প্রচারের উদ্দেশ্যে সুফি সাধক বদর আউলিয়া আরব থেকে সমুদ্রে ভাসমান একটি পাথরে আরোহন করে এগারোজন দরবেশ সহ চট্টগ্রাম এসেছিলেন। এই বারোজন দরবেশের মধ্যে বদর আউলিয়াকেই প্রধান হিসেবে সম্মানিত করা হয়। বদর আউলিয়ার ইসলাম প্রচারের সূত্র ধরে চট্টগ্রামকে ‘বারো আউলিয়ার দেশ’ (বারো দরবেশের দেশ) বলা হয়। তিনি তার অলৌকিক চেরাগ হাতে জন-মানবহীন পাহাড় পর্বতে ঘেরা চটগ্রামের একটি পাহাড়ে উঠলে জ্বীন-পরীরা তাকে বাধা দেয়। পরে তিনি তার চেরাগ রাখার বিনিময়ে পাহাড় ত্যাগ করেন। অতঃপর তার অলৌকিক চেরাগের বিকিরণের তেজ সহ্য করতে না পেরে জ্বীন-পরীরা চট্টগ্রাম ছেড়ে প্রস্থান করে। কালক্রমে এখানে জনবসতি গড়ে উঠে এবং সেই পাহাড়টি চেরাগি পাহাড় নামে পরিচিতি লাভ করে।
চেরাগি পাহাড় এলাকায় চট্টগ্রামের স্থানীয় কবি, লেখক, সাহিত্যিক, লিটল ম্যাগাজিনের কর্মী, শিল্পী, সঙ্গীতজ্ঞ, সাংবাদিক, নাট্যকার ও সাংস্কৃতিক কর্মীদের মিলনস্থান।
চট্টগ্রামভিত্তিক দৈনিক পত্রিকা, বিরোধীদলীয় পত্রিকা, ব্যবসায়িক পত্রিকাসহ বেশকিছু পত্রিকা এখান থেকে প্রকাশিত হয়, যার মধ্যে "দৈনিক আজাদী" আন্যতম। পাশাপাশি রয়েছে সাংস্কৃতিক-বইয়ের দোকান, প্রকাশনা সংস্থা, ছাপাখানা, হকার সমিতির কার্যালয়, টেলিভিশন চ্যানেলের কার্যালয়, শিক্ষা প্রতিষ্ঠান, গার্মেন্ট।
২০১২ সালে, এখানে একটি স্থান-নির্দিষ্ট শিল্প প্রদর্শনী অনুষ্ঠিত হয়েছিল, যেখানে তরুণ শিল্পী এবং কিউরেটররা তাদের প্রদর্শনীতে নতুন শিল্প ফর্ম এবং মিডিয়া নিয়ে পরীক্ষা-নিরীক্ষা করে। পরবর্তীতে ২০১৩ সালেও ধারাবাহিকভাবে এ অয়োজন করা হয়।
ঙ্গাগ-দ্বাং-য়ে-শেস-র্গ্যা-ম্ত্শো

ঙ্গাগ-দ্বাং-য়ে-শেস-র্গ্যা-ম্ত্শো () (১৬৮৬-?১৭২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ দলাই লামা হিসেবে অধিষ্ঠিত হলেও তিব্বতীদের দ্বারা স্বীকৃতি লাভ করেননি।
কোশোত মঙ্গোল নেতা ল্হাজাং খান তিব্বত আক্রমণ করে তিব্বতের রাজপ্রতিনিধি সাংস-র্গ্যাস-র্গ্যা-ম্ত্শোকে হত্যা করেন এবং ত্শাংস-দ্ব্যাংস-র্গ্যা-ম্ত্শো নামক ষষ্ঠ দলাই লামাকে গৃহবন্দী করার পর ১৭০৬ খ্রিষ্টাব্দের ২৮শে জুন নিজের পুত্র মোনপা পেকার দ্জিনপাকে ষষ্ঠ দলাই লামা রূপে অধিষ্ঠিত করেন। পঞ্চম পাঞ্চেন লামা ব্লো-ব্জাং-য়ে-শেস মঙ্গোলদের দাবীমত মোনপা পেকার দ্জিনপাকে ষষ্ঠ দলাই লামা রূপে স্বীকার করে নেন এবং তার নতুন নাম রাখেন ঙ্গাগ-দ্বাং-য়ে-শেস-র্গ্যা-ম্ত্শো। কিন্তু তিব্বতের দ্গে-লুগ্স সম্প্রদায়ের অধিকাংশ ভিক্ষু এই বিতর্কে মঙ্গোল বংশীয় এই নতুন দলাই লামাকে স্বীকৃতি দান করেননি। ১৭১৭ খ্রিষ্টাব্দে দ্জুঙ্গার মোঙ্গল সেনাবাহিনী কোশোত মঙ্গোল নেতা ল্হাজাং খানের বিরুদ্ধে তিব্বত আক্রমণ করলে ল্হাজাং খানের মৃত্যু হয় এবং ঙ্গাগ-দ্বাং-য়ে-শেস-র্গ্যা-ম্ত্শোকে পঞ্চম পাঞ্চেন লামা লাসা থেকে সরিয়ে দিতে সক্ষম হন। তিনি চাকপোরি নামক স্থানে একজন সাধারণ ভিক্ষুর বেশে জীবনযাপন করেন এবং ১৭২০ খ্রিষ্টাব্দে চীনারা তাকে বেজিং শহরে নিয়ে গেলে সেখানে তার মৃত্যু ঘটে।
বড়পেটা

বড়পেটা (উচ্চারণ: bə(r)ˈpeɪtə / bə(r)ˈpi:tə () হচ্ছে ভারতের আসাম রাজ্যের বড়পেটা জেলার জেলা সদরদপ্তর। এটি গুয়াহাটি থেকে উত্তর পশ্চিমে এবং পশ্চিম আসামের একটি প্রধান শহর।
বড়পেটা ২৬.৩২ ডিগ্রি উত্তর অক্ষাংশ এবং ৯১.০ ডিগ্রি পূর্ব দ্রাঘিমাংশে অবস্থিত। সমুদ্রপৃষ্ঠ থেকে বড়পেটার গড় উচ্চতা ৩৫ মিটার (১১৪ ফুট)। মানস জাতীয় উদ্যান থেকে এর দূরত্ব ৪৪ কি.মি.। ব্রহ্মপুত্র নদীর দুই মূল উপনদী চাউলখোয়া এবং মরা নদী বড়পেটা নগরের মাঝখান দিয়ে বয়ে গেছে।
চিরকুট

চিরকুট বাংলাদেশের জনপ্রিয় একটি ব্যান্ড। ২০০২ সালে এ ব্যান্ডটি প্রতিষ্ঠিত হয়। তাদের গাওয়া 'আহা রে জীবন' ইরফান খান অভিনীত ডুব চলচ্চিত্রে অত্যন্ত জনপ্রিয় হয়েছে।
২০০২ সালে চিরকুট ব্যান্ডের জন্ম। এরপর গানে সুরে বেড়ে ওঠা। জন্মের আট বছর পর অর্থাৎ ২০১০ সালে চিরকুট তাদের প্রথম অ্যালবামটি প্রকাশ করে। এই দীর্ঘ সময় চিরকুট নিজেকে গুছিয়ে গড়া অ্যালবামটির নাম 'চিরকুটনামা'। অ্যালবামটির গানগুলো হচ্ছে—'খাজনা', 'কাটাকুটি', 'বন্ধু', 'আমি জানি না', 'ছোট্ট নদী', 'দয়াল', 'ফুল ফোটা গান', 'ঘরে ফেরা'। এগুলোর মধ্যে 'খাজনা' গানটি শ্রোতামহলে ব্যাপক জনপ্রিয়তা পেয়েছিল। শুধু তাই নয়, গানটির মিউজিক ভিডিও ইউটিউব সাফল্য পেয়ছে। চিরকুটের কাছ থেকে জানা যায়, তাদের ইউটিউব সাফল্য দেখে মিউজিক চ্যানেল এমটিভিও এই গানটি প্রচারের প্রস্তাব দিয়েছিল।
চিরকুটের প্রকাশিত দ্বিতীয় অ্যালবাম ‘যাদুর শহর’। ব্যান্ডের নাম ‘চিরকুট’ ব্যান্ডের ভোকাল সুমির দেয়া।
নভেম্বর, ২০১৬ তে সালে ক্যারিয়ার গড়তে পিন্টু ঘোষ চিরকুট ব্যান্ড ত্যাগ করেন। 
বেশ কয়েকটি চলচ্চিত্রে সংগীত পরিচালনার কাজ করেছে এই ব্যান্ডটি। চলচ্চিত্রগুলোর মাঝে উল্লেখযোগ্য হলো 'জালালের গল্প', এই চলচ্চিত্রটি ২০১৫ সালে অ্যাকাডেমি অ্যাওয়ার্ডস অর্থাৎ অস্কারের ৮৮তম আসরে জন্য বিদেশি ভাষার ছবির বিভাগে বাংলাদেশ থেকে এই চলচ্চিত্রটিকে নির্বাচন করা হয়। ২০১৩ সালের ২৫ জানুয়ারিতে মোস্তফা সরয়ার ফারুকীর পরিচালনায় মুক্তিপ্রাপ্ত টেলিভিশন (চলচ্চিত্র) সিনেমার জন্য চিরকুটের "কানামাছি" গানটি বাংলাদেশে জনপ্রিয় হয়। ২০১৬ সালের সেপ্টেম্বর ৩০ তারিখে মুক্তি পাওয়া আয়নাবাজি  চলচ্চিত্রটির জন্য চিরকুটের কথা ও সুরে "দুনিয়া" গানটি অন্যতম জনপ্রিয় গান। ২০১৭ সালের ৪ আগস্ট মুক্তি পায় অনিমেষ আইচের পরিচালনায় ভয়ংকর সুন্দর আর এই চলচ্চিত্রে চিরকুটের "এই শহরে কাকটাও জেনে গেছে" গানটি অন্যতম জনপ্রিয়তা পেয়েছে।
জামিয়া মিলিয়া ইসলামিয়া

জামিয়া মিল্লিয়া ইসলামিয়া (, , ) হল দিল্লীতে অবস্থিত একটি সরকারি কেন্দ্রীয় বিশ্ববিদ্যালয়। এটি ১৯২০ সালে ব্রিটিশ আমলে ব্রিটিশ ভারত, (ব্রিটিশ প্রভিন্স) এর মধ্যে আলিগড়ে প্রতিষ্ঠিত হয়েছিল। ১৯৮৮ সালে ভারতীয় সংসদে আইন প্রণয়নের মাধ্যমে আইন এটি কেন্দ্রীয় বিশ্ববিদ্যালয়ে রুপান্তর করা হয়। ২০১১ সালে এটি সংখ্যালঘু শিক্ষাপ্রতিষ্ঠানের মর্যাদা পায়।
২০২০ সালে, জামিয়া মিলিয়া ইসলামিয়া ভারতের শিক্ষা মন্ত্রকের দ্বারা প্রকাশিত ব়্যাঙ্কিং-এ দেশের সমস্ত কেন্দ্রীয় বিশ্ববিদ্যালয়ের মধ্যে ১ম স্থানে ছিল। 2021 সালের ডিসেম্বরে, বিশ্ববিদ্যালয়টি ন্যাশনাল অ্যাসেসমেন্ট অ্যান্ড অ্যাক্রিডিটেশন কাউন্সিল থেকে একটি "A++" রেটিং পেয়েছে।
বিশ্ববিদ্যালয়টি ১৯২০ সালে মুসলিম নেতাদের দ্বারা প্রতিষ্ঠিত করা হয়েছিল। প্রতিষ্ঠাতা প্রধান নেতাদের মধ্যে আলী ব্রাদার্স, অর্থাৎ মাওলানা মুহাম্মদ আলি এবং মাওলানা শওকত আলি ছিলেন। প্রথমে একটি মাদ্রাসা হিসেবে যাত্রা শুরু হলেও পরবর্তীতে বিশ্ববিদ্যালয়ে উন্নীত হয়। এটি প্রতিষ্ঠার ক্ষেত্রে অগ্রণী ভূমিকা পালন করেছিলেন :
প্রায় ২০০ একর জমি জুড়ে বিস্তৃত এই সুপ্রাচীন বিশ্ববিদ্যালয়ের রয়েছে একাধিক প্রকান্ড ভবন।
জামিয়া মিলিয়া ইসলামিয়ার মোট ১১টি অনুষদ, ৪৪টি বিভাগ, ৩০টি কেন্দ্র এবং ৭টি স্কুল রয়েছে।
এগারোটি অনুষদ ছাড়াও, জামিয়ার বেশ কয়েকটি প্রশিক্ষণ ও গবেষণা কেন্দ্র রয়েছে যেমন AJK-গণযোগাযোগ গবেষণা কেন্দ্রr (MCRC) , একাডেমি অফ ইন্টারন্যাশনাল স্টাডিজ, সেন্টার ফর ন্যানোসায়েন্স অ্যান্ড ন্যানোটেকনোলজি, সেন্টার ফর ফিজিওথেরাপি অ্যান্ড রিহ্যাবিলিটেশন সায়েন্সেস, সেন্টার ফর উদ্ভাবন এবং উদ্যোক্তা, উন্নত গবেষণা ও অধ্যয়নের জন্য মাল্টিডিসিপ্লিনারি সেন্টার, তাত্ত্বিক পদার্থবিদ্যা কেন্দ্র, ভারত – আরব সাংস্কৃতিক কেন্দ্র, ইত্যাদি।
জামিয়া মিলিয়া ইসলামিয়ায় ছাত্রছাত্রীদের জন্য রয়েছে প্রায় ১০ টি উন্নত মানের পরিষেবা ও সুবিধাযুক্ত ছাত্রাবাস। পড়াশোনার পাশাপাশি খেলাধুলা ও শরীরচর্চার জন্য খেলার মাঠ ও জিমের সুবিধাও আছে।
জন্মলগ্ন থেকে এই পর্যন্ত অসংখ্য জ্ঞানী ও বিদগ্ধ পন্ডিতের জন্ম দিয়েছে জামিয়া মিল্লিয়া ইসলামিয়া । এছাড়া রয়েছে অসংখ্য ব্যক্তিত্ব যাঁরা তাঁদের সংশ্লিষ্ট ক্ষেত্রে বিশেষ সফলতার পরিচয় দিয়েছেন ও দিচ্ছেন। জামিয়া মিল্লিয়া ইসলামিয়ার উল্লেখযোগ্য প্রাক্তনীরা হলেন 
সর্বভারতীয় স্তরে সুপ্রাচীন এই বিশ্ববিদ্যালয়ের সুনাম সর্বজনবিদিত। ২০১৭ সালে কেন্দ্রীয় মানব সম্পদ উন্নয়ন মন্ত্রকের অধীনস্থ বডি "ন্যাশনাল ইনস্টিটিউশনাল র্যাঙ্কিং ফ্রেমওয়ার্ক" (NIRF) কর্তৃক আয়োজিত সার্ভে অনুযায়ী ভারতের সকল ইউনিভার্সিটি এবং কেন্দ্রীয় বিশ্ববিদ্যালয় সমূহের মধ্যে জামিয়া অবস্থান যথাক্রমে "দ্বাদশ" ও "ষষ্ঠ"। এছাড়া, অতি সম্প্রতি " ইন্ডিয়া টুডে"র আয়োজিত এক জরিপে জামিয়ার ল' ডিপার্টমেন্ট সারা ভারতের সকল প্রতিষ্ঠানের ল' বিভাগের মধ্যে ১ম স্থান দখল করেছে।
জামিয়া মিল্লিয়া ইসলামিয়ার Mass Communication & Research Center ও সর্বভারতীয় স্তরে ব্যপক সুনাম অর্জন করেছে।
ড. জাকির হোসেন লাইব্রেরী হল জামিয়ার সেন্ট্রাল লাইব্রেরি। 
বিশ্ববিদ্যালয়ের লাইব্রেরিতে ইসলামি ধর্মশাস্ত্র থেকে শুরু করে কলাবিভাগ, বিজ্ঞান, প্রকৌশল, ব্যবস্থাপনা প্রতিটি একক বিষয়ের জন্য বিভিন্ন বই সংগৃহীত আছে৷ বিশ্ববিদ্যালয়ের প্রত্যেকটি ডিপার্টমেন্টের সংশ্লিষ্ট লাইব্রেরি ও রয়েছে । শুধুমাত্র কেন্দ্রীয় লাইব্রেরিতে বইয়ের সংখ্যা ৪০০০০০ এর অধিক । 
২০০৬ সালে সৌদি আরবের বাদশা আব্দুল্লাহ বিন আব্দুল আজিজ জামিয়া ভ্রমণে আসেন এবং লাইব্রেরির উন্নতি অল্পে ৩০ মিলিয়ন US Dollar প্রদান করেন। 
জামিয়ার একমাত্র স্টেডিয়াম নবাব মনসুর আলী খান পতৌদি স্টেডিয়াম।
এয়ার্তো সেনা

আয়ার্তো সেনা দা সিলভা (; জন্ম: ২১ মে, ১৯৬০ - মৃত্যু: ১ মে, ১৯৯৪) সাঁও পাওলু এলাকায় জন্মগ্রহণকারী বিখ্যাত ব্রাজিলীয় ফর্মুলা ওয়ান ড্রাইভার ছিলেন। তিনি মূলতঃ আয়ার্তো সেনা নামেই সমধিক পরিচিত ব্যক্তিত্ব। ১৯৮৮, ১৯৯০ ও ১৯৯১ সালে মোট তিনবার ফর্মুলা ওয়ান চ্যাম্পিয়নশীপের শিরোপা জয় করেন। আধুনিক যুগের সবচেয়ে আধিপত্যবিস্তারকারী ও সফলতম ফর্মুলা ওয়ান ড্রাইভার ছিলেন তিনি। ইতালির বোলোগনায় অনুষ্ঠিত ১৯৯৪ স্যান ম্যারিনো গ্রাঁ প্রি প্রতিযোগিতা চলাকালীন অটোড্রমো এঞ্জো ই দিনো ফেরারি বা আইমোলাতে অবস্থানরত অবস্থায় দূর্ঘটনায় মৃত্যুবরণ করেন। অনেক ক্রীড়ানুরাগী মোটর দৌঁড় প্রতিযোগিতার ইতিহাসে তাকে সর্বকালের সেরা ও দক্ষ চালকরূপে অভিহিত করে থাকেন।
চার বছর বয়সে তিনি একটি এক চাকাবিশিষ্ট কার্ট পান। ১৩ বছর বয়সে প্রথমবারের মতো কার্ট রেসিং প্রতিযোগিতায় অংশ নেন। ১৯৭৭ সালে সাউথ আমেরিকান কার্ট চ্যাম্পিয়নশীপ জয় করেন। ১৯৮১ সালে তিনি ব্রিটিশ ফর্মুলা ফোর্ড ১৬০০ চ্যাম্পিয়নশীপে অংশ নিয়ে জয় করেন। এছাড়াও তিনি তার নাম পরিবর্তন করে সেনা রাখেন। ১৯৮২ সালে সেনা ইউরোপিয়ান ও ব্রিটিশ ফর্মুলা ফোর্ড ২০০০ - এ দুইটি ইউরোপীয় চ্যাম্পিয়নশীপ জয় করেন। উইলিয়ামস, ম্যাকলারিন, ব্রাবহ্যাম ও টোলম্যান পর্যবেক্ষণ শেষে ১৯৮৪ সালে টোলম্যান দলে যোগ দেন।
প্রায়শঃই সেনা ভোটের মাধ্যমে সর্বকালের অন্যতম সেরা ফর্মুলা ওয়ান ড্রাইভারের মর্যাদা পেয়েছেন। মর্যাদাপূর্ণ মোনাকো গ্রাঁ প্রি প্রতিযোগিতায় ছয়বার শিরোপা জয় করেন। তার ক্রীড়াজীবনে প্রতিপক্ষ হিসেবে ছিলেন অ্যালেইন প্রোস্ট।
পে-মা-'ফ্রিন-লাস (তিব্বত)

পে-মা-'ফ্রিন-লাস () (১৬৪১-১৭১৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের দ্বিতীয় প্রধান ছিলেন।
পে-মা-'ফ্রিন-লাস ১৬৪১ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। তার পিতার নাম ছিল কার্মা-ফুন-ত্শোগ্স-দ্বাং-পো () এবং মাতার নাম ছিল রিগ-'দ্জিন বু-খ্রিদ-দ্বাং-মো ()। ছয় বছর বয়সে ব্স্তান-'দ্জিন-নোর-বু () নামক তৃতীয় য়োল-মো-স্প্রুল-স্কু () উপাধিধারী বৌদ্ধ লামা তাকে ঙ্গাগ-গি-দ্বাং-পো নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করেন এবং র্দো-র্জে-ব্রাগ বৌদ্ধবিহারে প্রধান রূপে অধিষ্ঠিত করেন। এই বিহারের পৃষ্ঠপোষক পঞ্চম দলাই লামা তাকে দীক্ষা প্রদান করেন। তার উল্লেখযোগ্য শিক্ষক ছিলেন স্মান-লুং-পা-ব্লো-ম্ছোগ-র্দো-র্জে (), স্মিন-গ্লিং-গ্তের-ছেন-'গ্যুর-মেদ-র্দো-র্জে (), ব্কা'-'গ্যুর-বা-ম্গোন-পো-ব্সোদ-নাম্স-ম্ছোগ-ল্দান () প্রভৃতি। তিনি পোতালা প্রাসাদে দীর্ঘদিন মুখ্য আচার বিভাগীয় আধিকারিক হিসেবে দায়িত্ব পালন করেন। পে-মা-'ফ্রিন-লাস র্ন্যিং-মা ধর্মসম্প্রদায়ের তন্ত্র সম্বন্ধে বেশ কিছু গ্রন্থ রচনা করেন। এর মধ্যে সর্বাপেক্ষা উল্লেখযোগ্য ছিল অনুত্তরযোগতন্ত্রের ওপর রচিত 'দুস-পা-ম্দো'ই-দ্বাং-ছোগ-দ্ক্যিল-ল'খোর-র্গ্যা-ম্ত্শো'ই-'জুগ-ঙ্গোগ্স () নামক গ্রন্থটি। ১৭১৭ খ্রিষ্টাব্দে দ্জুঙ্গার মোঙ্গলদের দ্বারা র্ন্যিং-মা ধর্মসম্প্রদায় বিরোধী সামরিক অভিযানের সময় তাকে হত্যা করা হয় এবং র্দো-র্জে-ব্রাগ বৌদ্ধবিহারকে ভস্মীভূত করা হয়।
জীবক কুমারভচ্চ

জীবক কুমার ভক্ক খ্রিস্টপূর্ব ৫৪০ সনে মগধের রাজধানী রাজগৃহ নগরীতে জন্মগ্রহণ করেন। রাজগৃহের বর্তমান নাম রাজগির। জীবক কুমার ভক্ক মগধ নরেশ বিম্বিসার ও অজাতশত্রুর সমসাময়িক ছিলেন। তিনি রাজ মগধ নরেশ বিম্বিসার, কৌশাম্বী নরেশ চণ্ড প্রদ্যোৎ, মগধের নাগরীকবৃন্দ এবং বুদ্ধ ও অন্যান্য ভিক্ষুদের চিকিৎসার দায়িত্ব পালন করেছিলেন। এই সময় তিনি ধীরে ধীরে বুদ্ধ ও তাঁর ধর্মের প্রতি অনুরক্ত হয়ে বুদ্ধের উপাসক হন। পালি শাস্ত্র বা ত্রিপিটকে তার নাম ও চিকিৎসক হিসাবে খ্যাতির কথা উল্লেখ আছে। রাজগৃহ নগরীতে তার আম্রবন তিনি বুদ্ধ ও ভিক্ষু সংঘকে দান করেছিলেন যা পালি শাস্ত্রে জীবক অম্ববন নামে উল্লিখিত হয়েছে। রাজগৃহের আম্রবন, যা জেতবন নামে পরিচিত হয়েছিল, সেখানেই ছিল জীবকের নিবাস। জীবকের মাতা ছিলেন সলাবতী নাম্নী গণিকা যিনি জন্মের পরই তাকে আস্তাকুঁড়ে ফেলে আসেন। মহারাজ বিম্বিসারের পুত্র অভয় কুমার তাকে কুড়িয়ে পান এবং নিজের প্রাসাদে নিয়ে লালন পালন করেন। তিনিই নামকরণ করেন- 'জীবন কুমার ভক্ক'। নামের তাৎপর্য হল- মৃত্যুর মুখ থেকে জীবন ফিরে পেয়েছে বলে 'জীবক', আর রাজকুমার কর্তৃক প্রতিপালিত বলে 'কুমার ভক্ক'।
মহারাজ বিম্বিসারের পুত্র অভয় কুমার বনের মধ্যে এক পরিত্যক্ত সদ্যোজাত শিশুকে কুড়িয়ে পেয়ে তাকে পরম যত্নে নিজ প্রাসাদে এনে লালন পালন করেন। মৃত্যুর জন্য পরিত্যক্ত হয়েও নবজাতক জীবিত রয়েছে, তাই তার নাম দেন জীবক। তিনি শিশুর লালন পালনের সাথে সাথে তাকে নানান শাস্ত্র ও শিক্ষায় পারদর্শী করে তোলেন। মগধের পাঠ শেষ হলে অভয় কুমার জীবককে উচ্চশিক্ষার জন্য তক্ষশীলা পাঠান। তক্ষশিলাতে বিশ্ব বিখ্যাত আয়ুর্বেদ আচার্যের কাছে জীবক আয়ুর্বেদ শাস্ত্র অধ্যয়ন করেন। তার শিক্ষা প্রায় সমাপ্ত হলে আচার্য তাকে তক্ষশিলাকে কেন্দ্র করে এক যোজন দূরত্ব থেকে এমন একটি উদ্ভিদ সংগ্রহ করে আনতে বলেন যার মধ্যে কোন ঔষধী গুণ নেই। জীবক সারাদিন বাদে ফিরে এসে আচার্য্যকে জানালেন যে তিনি এমন কোন উদ্ভিদ দেখেননি যার কোন প্রকার ঔষধী গুণ নেই। আচার্য অত্যন্ত প্রীত হয়ে বললেন যে জীবকের শিক্ষা সম্পূর্ণ হয়েছে। তিনি তাঁকে স্নাতক উপাধি ও প্রমাণপত্রের সাথে কিছু অর্থ দিয়ে মগধে ফিরে গিয়ে স্বতন্ত্রভাবে চিকিৎসা শাস্ত্র চর্চা করার নির্দেশ দেন।
স্কাল-ব্জাং-পে-মা-দ্বাং-ফ্যুগ

স্কাল-ব্জাং-পে-মা-দ্বাং-ফ্যুগ () (১৭২০-১৭৭১) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের তৃতীয় প্রধান ছিলেন।
স্কাল-ব্জাং-পে-মা-দ্বাং-ফ্যুগ ১৭২০ খ্রিষ্টাব্দে তিব্বতের স্পো-'বোর-স্গাং () নামক অঞ্চলের ল্চাগ্স-ম্দুদ () নামক শহরে জন্মগ্রহণ করেন। তাকে পে-মা-'ফ্রিন-লাস নামক র্দো-র্জে-ব্রাগ বৌদ্ধবিহারের প্রধানের পুনর্জন্ম রূপে চিহ্নিত করে ঐ বৌদ্ধবিহারের প্রধান রূপে অধিষ্ঠিত করা হয়। সপ্তম দলাই লামা তাকে দীক্ষা দেন। তার উল্লেখযোগ্য শিক্ষক ছিলেন ব্লো-ব্জাং-ল্হা-ম্ছোগ () নামক পে-মা-'ফ্রিন-লাসের শিষ্য এবং পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী বৌদ্ধ লামা। তিনি ব্দে-গ্শেগ্স-ব্কা'-'দুস-র্গ্যা-ম্ত্শো () নামক গ্রন্থ এবং ল্হা-রিগ্স-ক্যি-ব্ত্সুন-পা-ব্স্কাল-ব্জাং-পে-মা'ই-মিং-চান-রাং-ন্যিদ-ক্যি-র্তোগ্স-পার-ব্র্জোদ-পা () নামক আত্মজীবনী রচনা করেন। 'গ্যুর-মেদ-থেগ-ম্ছোগ-ব্স্তান-'দ্জিন নামক দ্বিতীয় র্দ্জোগ্স-ছেন-গ্রুব-দ্বাং, 'গ্যুর-মেদ-কুন-ব্জাং-র্নাম-র্গ্যাল নামক দ্বিতীয় ঝে-ছেন-রাব-'ব্যাম্স () প্রভৃতি উপাধিধারী অবতারী লামারা তার উল্লেখযোগ্য শিষ্য ছিলেন।
ক্রিস জর্দান

ক্রিস্টোফার জেমস জর্দান (জন্ম: ৪ অক্টোবর, ১৯৮৮) বার্বাডোসে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম প্রতিশ্রুতিশীল অল-রাউন্ডার হিসেবে তাকে বিবেচনা করা হয়। জর্দান ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন। গড়ে ঘণ্টা প্রতি ৮০ মাইল বেগে নিয়মিতভাবে বোলিংয়ে পারদর্শী তিনি। ২০০৭ সালে সারে দলের সর্বাপেক্ষা উদীয়মান খেলোয়াড় হিসেবে এনবিসি ডেনিস কম্পটন পুরস্কার লাভ করেন।
নিজ দেশ বার্বাডোসের স্কুল কম্বারমের থেকে ক্রীড়া বৃত্তি নিয়ে ডালউইচ কলেজে অধ্যয়ন করেন। মাতৃসম্পর্কীয় দাদা ব্রিটিশ নাগরিক হওয়ায় তিনিও ব্রিটিশ নাগরিকত্ব লাভ করেন। সারে দলে তিনি ব্রিটিশ খেলোয়াড়রূপে অংশগ্রহণ করেন। এরফলে তিনি ইংল্যান্ড এবং ওয়েস্ট ইন্ডিজ - উভয় দলের পক্ষেই খেলার যোগ্যতা অর্জন করেন। কিন্তু তিনি ইংল্যান্ডের পক্ষেই খেলার সিদ্ধান্ত নেন। এছাড়াও তিনি বিলুপ্তপ্রায় বন্যপ্রাণী সংরক্ষণের উদ্দেশ্যে গঠিত দাতব্য তহবিলের সাথে জড়িত রয়েছেন।
আগস্ট, ২০০৭ সালে লর্ডসে অনুষ্ঠিত সারে দলের প্রথম একাদশে অন্তর্ভুক্ত হন ও মিডলসেক্সের বিপক্ষে অভিষেক ঘটে তার। প্রথম-শ্রেণীর ক্রিকেটের অভিষেক খেলায় তিনি ৪১ রানের বিনিময়ে ২ উইকেট এবং দ্বিতীয় খেলায় ডারহ্যামের বিপক্ষে ৪২ রানে ৩ উইকেট লাভে সক্ষমতা দেখান।
পিঠের হাড়ে ফাঁটল ধরায় ২০১০ সালে ইংরেজ ক্রিকেটে অংশ নিতে পারেননি। ঐ বছরেরই ডিসেম্বর মাসে তিনি পুনরায় প্রশিক্ষণে চলে যান। সাম্প্রতিককালে তিনি ইংল্যান্ডের একদিনের দলে অন্তর্ভুক্ত হন। ২০১২ মৌসুমের শেষদিকে ছয় বছর সারে দলে খেলার পর ক্লাব দল ত্যাগ করেন। বর্তমানে তিনি সাসেক্স ক্লাবে খেলছেন। ইয়র্কশায়ারের বিপক্ষে তিনি তার নিজস্ব সেরা ৬/৪৮ বোলিং পরিসংখ্যান গড়েন।
ইস্ট লন্ডন মসজিদ

ভূমিকা
ইস্ট লন্ডন মসজিদ লন্ডনের হোয়াইটচ্যাপেল রাস্তা এবং অ্যাল্ডগেটের মধ্যবর্তী লন্ডন বরো অব টাওয়ার হ্যামলেটস এ অবস্থিত, যেটি যুক্তরাজ্যের বৃহত্তম মুসলিম সম্প্রদায়কে ধর্মীয় সেবা প্রদান করে থাকে। এটি সিটি অব লন্ডনের অতি সন্নিকটে এবং লন্ডনের ডকল্যাণ্ডস থেকে কয়েক মাইল দূরে অবস্থিত। এটি পরস্পর সংযুক্ত লন্ডন মুসলিম সেন্টার এবং মারিয়াম সেন্টারের সাথে সম্মিলিতভাবে যুক্ত। এটি ইউরোপের অন্যতম বৃহত্তম মসজিদ, যেটি জামাতে নামাজ পড়ার জন্য ৭,০০০ মুসল্লী ধারণ করতে সক্ষম। এতে যুক্তরাজ্য|যুক্তরাজ্যের সবচেয়ে বড় জুম্মার নামাজের জামাআত অনুষ্ঠিত হয় এবং গড়ে সাপ্তাহিক নামাজীর উপস্থিতি সংখ্যা ৩৫ হাজারেরও বেশি ছাড়িয়ে যায়।
কালচারভাভেন

কালচারভাভেন () হল সুইডেনের উমিয়ার উমে নদীর পাশে অবস্থিত একটি সাংস্কৃতিক কেন্দ্র। কালচারভাভেন ২০১৪ সালের শরতে কার্যক্রম চালু করবে, যে বছরে উমিয়া দুটো ইউরোপীয় সাংস্কৃতিক রাজধানীর একটি হয়। সংস্কৃতি আমদানি শহরের অন্যান্য অংশে সরানো বেশ কয়েকটি সাংস্কৃতিক প্রতিষ্ঠান এবং কিছু নতুন সাংস্কৃতিক উদ্যোগকে অন্তর্ভুক্ত করবে। ভবনের নির্মাণ খরচ, গঠনমূলক খরচ এবং নতুন ভবনে শহরের গ্রন্থাগার স্থানান্তরের বিষয়টি উমিয়ায় বিতর্ক সৃষ্টি করে।
ভবনটি হেইমডাল ব্লকের বেশিরভাগ অংশ দখল করেছে এবং স্টোরগাটান ও উমে নদীর মাঝে অবস্থিত। কালচারভাভেন ২০১১-২০১৪ সালে "সেতুর মধ্যকার শহর" নামক শহুরে উন্নয়নমূলক কর্মসূচীর মাধ্যমে নির্মিত হয়েছে। এর ক্লায়েন্ট উমিয়া পৌরসভা এবং স্থানীয় রিয়েল এস্টেট কোম্পানী বাল্টিকগ্রুপেন। এর সাথে যৌথভাবে উমিয়া এবির কোম্পানি ভাভেনও এর মালিক।
কালচারভাভেন দুটো ভবনের সমন্বয়ে তৈরি যা একটি তিনতলা ভবনে একত্রীত হয়। এর ফলে স্ট্র্যান্ডগাটান-এর ওপরে এক দরজা তৈরি হয়। নদীর সন্নিকটের বাড়িটি স্ট্র্যান্ডগাটানের দক্ষিণে অবস্থিত এবং চারটি তলা নিয়ে গঠিত যা "ব্ল্যাক বক্স" নামে পরিচিত। এর ৪০০ সীট বা ১,০০০ দাঁড়িয়ে থাকা দর্শকদের জন্য স্থান রয়েছে। স্টোরগাটান রোডের নিকটে চারটি ভবনের প্রায় ১৫,০০০ বর্গমিটার স্থান উমিয়া পৌরসভা তাদের ব্যবসা, গ্রন্থাগার ইত্যাদির জন্য ব্যবহৃত করে। সেখানে একটি মার্কেট হল আছে যা স্টোরা হটেলেটের একদম কাছাকাছি রয়েছে। লেভেল ৫ এবং তার পর থেকে বাল্টিকগ্রুপেনের পৃষ্ঠপোষকতায় হোটেল, সম্মেলন কেন্দ্র ও রেস্তঁরা নির্মাণের পরিকল্পনা আছে।
এর সর্বমোট স্থান ২৪,০০০ বর্গমিটার এবং পুরো খরচ বাইরের দিক বাদ দিয়ে ৭০০ মিলিয়ন ধরা হয়েছে। এর স্থপতি নরওয়ের স্নোহেত্তা এবং হোয়াইট আর্কিটেকচার যারা উমিয়া আর্ট ক্যাম্পাসের বেশকিছু ভবনেরও নকশা করেন।
এর উদ্বোধনের আগেও এর নকশা একটি কুম্ভীলকবৃত্তি হিসেবেই চিহ্নিত হয়েছে কারণ এর অনুরূপ তিনটি উল্লম্ব বস্তির ফ্যাকাডগুলো ইতঃপূর্বেই ২০০৬-২০০৮ সালে কোপেনহাগেনে ব্যবহৃত হয়েছে। এর ওলন্দাজ ভবনগুলো ওলন্দাজ ফার্ম ভিলহেল লাউরিৎজেন আর্কিটেক্টে-এর নকশাকৃত যার কালচারভাভেনের নকশা নিয়ে কিছুই করার ছিল না। তবে ঐ ফার্মের একজন স্থপতি বলেন যে এর নকশা চুরি করা নয়, বরং মৌলিক।
কালচারভাভেনে থাকবে কিছু স্টুডিও, একটি শিশুদের সাংস্কৃতিক কেন্দ্র, থিয়েটার ও উমিয়া শহর গ্রন্থাগার, চলচ্চিত্র ফোকেটদের জীবনী এবং নতুন নারী ইতিহাস জাদুঘর।
গীটারস - দ্য মিউজিয়াম

গীটারস - দ্য মিউজিয়াম () হল সুইডেনে উমিয়ার ডাউনটাউনে অবস্থিত একটি জাদুঘর। এটি একটি ইট-নির্মিত ভবন যা পূর্বে ভাসাকোলান স্কুলকে ধারণ করত। ভবনটিকে ১৯০৪ সাল থেকে বর্তমান। এটি একটি রক ক্লাব, একটি রেস্তঁরা, একটি মিউজিক স্টোর এবং একটি রেকর্ড দোকানের সাথে স্থান ভাগাভাগি করে। ২০১৪ সালের জানুয়ারিতে উদ্বোধিত এ ভবনটি উমিয়ার ইউরোপীয় সাংস্কৃতিক রাজধানীর সাথে সম্পর্কযুক্ত।
জাদুঘরটি যৌথভাবে মিউজিক স্টোরের পিছনের লোকদের নিয়ে পরিচালিত হত, ফোরসাউন্ড এবং রক ক্লাব স্খারিনস্কা (যা স্খারিনস্কা ভিলান প্রতিষ্ঠার পর নাম বদলে স্খারিনস্কা হয়), গীটারস মিউজিয়ামের বিনিয়োগের মধ্যে আছেন। উমিয়া পৌরসভা সংস্কার এবং প্রতিজ্ঞা অভিযোজনের মাধ্যমে এই জাদুঘরকে সমর্থন দেন, এবং এর সাথে ২০১৪-২০১৫ সালে একটি বার্ষিক ২.৪ মিলিয়ন সুইডীয় ক্রোনারের কো-ফাউন্ডিংও দেয়া হয়।
এই জাদুঘরের সংগ্রহ মূলত ১৯৫০ সাল থেকে ১৯৬০ সালের মধ্যকার ইলেকট্রিক গীটার এবং সেইসাথে ইলেকট্রিক বেজ গীটার, অ্যামপ্লিফায়ার এবং ইলেকট্রিক গীটারের ইতিহাসের সাথে সম্পর্কযুক্ত অন্যান্য সরঞ্জাম নিয়ে। ১৯৭০ সাল পর্যন্ত মাইকেল ও স্যামুয়েল আহ্‌দেন ভ্রাতৃদ্বয়ই এই সংগ্রহ করেন। তবে এরপরও জাদুঘর খোলার আগ পর্যন্ত এর সংগ্রহ পাবলিক করা হয়নি।
সংগ্রহের সবচেয়ে আকর্ষণীয় গীটারসমূহের মধ্যে ১৯৫৮ সালের একটি গিবসন ফ্লাইং ফাইভ, একটি ১৯৬০ সালের লেস পল এবং একটি ১৯৫০ সালের ফেন্ডার ব্রডকাস্টার রয়েছে। মোট ৫০০ গীটারের মাধ্যমে জাদুঘরটি আন্তর্জাতিক আকর্ষণ কুড়োয়। একে এই ধরনের জাদুঘরসমূহের মধ্যে সারা পৃথিবীতে বৃহত্তম বলা হয়।
জাদুঘরের নিজের সংগ্রহ বাদেও এতে সাময়িক প্রদর্শনীর জন্য কক্ষ রয়েছে। এর শুরুর দিক চিহ্নিতকরণ করবার জন্য জাদুঘরে 'ফোক্রোরসীয়ার্কিভেট (জনপ্রিয় আন্দোলনের আর্কাইভ) কর্তৃক আয়োজিত "উমিয়া - দ্য ইউরোপীয়ান ক্যাপিটাল অফ হার্ডকোর ১৯৮৯-২০০০"-এর প্রদর্শনী অনুষ্ঠিত হয়।
চার্লস ফ্রান্সিস রিখটার

চার্লস ফ্রান্সিস রিখটার একজন মার্কিন ভূকম্পনবিদ এবং পদার্থবিজ্ঞানী। তিনি খ্যাতি লাভ করেন রিখটার ম্যাগনিটিউড স্কেলের আবিষ্কারক হিসেবে।
রিখটার ১৯০০ সালের ২৬ এপ্রিল ওহাইওর ওভারপেকে জন্মগ্রহণ করেন। লস অ্যাঞ্জেলস হাই স্কুল থেকে গ্র্যাজুয়েট হয়ে তিনি স্ট্যানফোর্ড বিশ্ববিদ্যালয় এ ভর্তি হন এবং এখান থেকে ১৯২০ সালে উপস্নাতক ডিগ্রি অর্জন করেন। তিনি ১৯২৭ সালে রবার্ট মিলিকান এর গবেষণা সহযোগী হিসেবে কার্নেগী ইনস্টিটিউট অব ওয়াশিংটন এ যোগদান করেন। ১৯২৮ সালে তিনি ক্যালিফোর্নিয়া ইনস্টিটিউট অফ টেকনোলজিতে তাত্ত্বিক পদার্থবিজ্ঞানে পিএইচডির কাজ শুরু করেন। এই সময় তিনি ভূকম্পনবিদ্যায় আগ্রহী হয়ে উঠেন। তারপর তিনি প্যাসাডেনায় নতুন সিসমোলজিকাল গবেষণাগারে বেলো গুটেনবার্গের অধীনে কাজ করেন। ১৯৩২ সালে রিখটার এবং গুটেনবার্গ ভূমিকম্প উৎসের আপেক্ষিক আকার পরিমাপ করার জন্য একটি আদর্শ স্কেল উদ্ভাবন করেন। ১৯৩৭ সালে তিনি ক্যালিফোর্নিয়া ইনস্টিটিউট অফ টেকনোলজিতে ফিরে আসেন, যেখানে তিনি কর্মজীবনের বাকি অংশ কাটান। তিনি ১৯৫২ সালে ভূকম্পনবিদ্যার অধ্যাপক নিযুক্ত হন।
কুন-ব্জাং-'গ্যুর-মেদ-ল্হুন-গ্রুব

কুন-ব্জাং-'গ্যুর-মেদ-ল্হুন-গ্রুব () (?-১৮০৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।
কুন-ব্জাং-'গ্যুর-মেদ-ল্হুন-গ্রুব ১৭৭০-এর দশকে তিব্বতের খাম্স অঞ্চলে গ্সের-তোগ () নামক স্থানে জন্মগ্রহণ করেন। তাকে স্কাল-ব্জাং-পে-মা-দ্বাং-ফ্যুগ নামক র্দো-র্জে-ব্রাগ বৌদ্ধবিহারের তৃতীয় প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তিনি এই বিহারের ব্যাপক সংস্কার সাধন করেন। তার অন্যতম উল্লেখযোগ্য শিষ্য ছিলেন ছু-ব্জাং-নাম-ম্খা'-ক্লোং-য়াংস ()
ঙ্গাগ-দ্বাং-'জাম-দ্পাল

ঙ্গাগ-দ্বাং-'জাম-দ্পাল () (১৮১০-১৮৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের পঞ্চম প্রধান ছিলেন।
ঙ্গাগ-দ্বাং-'জাম-দ্পাল ১৮১০ খ্রিষ্টাব্দে তিব্বতের মোন-ম্খার-র্নাম-স্রাস-গ্লিং () নামক স্থানের প্রাসাদে এক সম্ভ্রান্ত পরিবারে জন্মগ্রহণ করেন। শৈশবেই তিনি মাতৃহারা হন। ছু-ব্জাং-নাম-ম্খা'-ক্লোং-য়াংস () নামক বৌদ্ধ ভিক্ষু তাকে কুন-ব্জাং-'গ্যুর-মেদ-ল্হুন-গ্রুব নামক র্দো-র্জে-ব্রাগ বৌদ্ধবিহারের চতুর্থ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাকে শিক্ষাদান করেন।
স্কাল-ব্জাং-পে-মা-দ্বাং-র্গ্যাল

স্কাল-ব্জাং-পে-মা-দ্বাং-র্গ্যাল () (১৮৪৮-১৮৮০) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।
স্কাল-ব্জাং-পে-মা-দ্বাং-র্গ্যাল ১৮৪৮ খ্রিষ্টাব্দে দক্ষিণ তিব্বতের ল্হো-ব্রাগ () অঞ্চলে জন্মগ্রহণ করেন। ছু-ব্জাং-নাম-ম্খা'-ক্লোং-য়াংস () নামক বৌদ্ধ ভিক্ষু তাকে ঙ্গাগ-দ্বাং-'জাম-দ্পাল নামক র্দো-র্জে-ব্রাগ বৌদ্ধবিহারের পঞ্চম প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করেন এবং তাকে শিক্ষাদান করেন।
হেতমপুর

হেতমপুর ভারতের পশ্চিমবঙ্গের বীরভূম জেলার সিউড়ি সদর মহকুমার একটি শহর। এটি দুবরাজপুরের নিকটে অবস্থিত। এই শহরে একটি প্রাচীন ও ঐতিহাসিক রাজবাড়ি ও রাজা প্রতিষ্ঠিত মহাবিদ্যালয় আছে।
আরবি সাহিত্য

আরবি সাহিত্য ( / ALA-LC: "al-Adab al-‘Arabī") হলো আরবি ভাষায় লিখিত গদ্য এবং পদ্য। "সাহিত্য" শব্দের সমার্থকরূপে ব্যবহৃত আরবি প্রতিশব্দ হলো ""আদব"", যার অর্থ আদবকেতা; নম্রতা, সংস্কৃতিপরাণয়তা এবং সমৃদ্ধি এই আদবের ধারণার অন্তর্ভুক্ত হিসেবে ধার্য৷
আরবি সাহিত্য মূলত ৫ম শতাব্দীতে পূর্ববর্তী সামান্য কিছু লেখনীসহ আবির্ভূত হয়। এরপর কুরআনকে আরবি সাহিত্যের সর্বশ্রেষ্ঠ খণ্ড হিসেবে বিবেচনা করা হয়, যার প্রভাব পরবর্তী আরবি সংস্কৃতি ও সাহিত্যে ব্যাপকভাবে বিদ্যমান। আরবীয় সাহিত্য ইসলামের স্বর্ণযুগে ব্যাপক সমৃদ্ধি লাভ করে, যার ধারা বর্তমানের আরব বিশ্বের কবি ও লেখকদের মাধ্যমে চলমান রয়েছে। এছাড়া আরব্য অভিবাসীদের মাধ্যমে বিশ্বব্যাপী আরবি সাহিত্য বিকাশমান।
এ যুগের সর্বশ্রেষ্ঠ রচনা হল মুআল্লাকা।
এতে সাত জন কবির নাম উল্লেখযোগ্য ৷
যারা হলেন-
এ ছাড়াও নাবিগা যুবয়ানি, আ'সা ক্বায়েস ও সানফারা এ যুগের উল্লেখযোগ্য কবি।
কবি ছাড়া ও এ যুগে যারা খতিব (বাগ্মী) (orator) হিসাবে উল্লেখযোগ্য ছিলেন তারা হলেন -
কবি
সাহিত্যিক
থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে

থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে () (১৮৮৬-১৯৩৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের সপ্তম প্রধান ছিলেন।
থুব-ব্স্তান-ছোস-দ্বাং-ম্ন্যাম-ন্যিদ-র্দো-র্জে ১৮৮৬ খ্রিষ্টাব্দে তিব্বতের লাসা শহরে একটি তান্ত্রিক পরিবারে জন্মগ্রহণ করেন। তার পিতার নাম ব্সোদ-নাম্স-স্তোব্স-র্গ্যাল () এবং মাতার নাম ছিল ত্শে-গ্চিগ-স্গ্রোল-মা ()। তার দুই বছর বয়স হলে ত্রয়োদশ দলাই লামা তাকে দীক্ষা প্রদান করেন। ১৮৮৯ খ্রিষ্টাব্দে তাকে স্কাল-ব্জাং-পে-মা-দ্বাং-র্গ্যাল নামক র্দো-র্জে-ব্রাগ বৌদ্ধবিহারের ষষ্ঠ প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তার উল্লেখযোগ্য শিক্ষক ছিলেন 'জিগ্স-মেদ-র্গ্যাল-বা'ই-ম্যু-গু (), য়োংস-'দ্জিন-স্কাল-ব্জাং-ত্শুল-খ্রিম্স (), 'ম্ছিম্স-ফু-জুং-স্প্রুল (), র্গ্যাল-রোং-ব্স্তান-'দ্জিন-গ্রাগ্স-পা (), স্মিন-গ্লিং-ও-র্গ্যান-র্নাম-গ্রোল-র্গ্যা-ম্ত্শো (), ছু-ব্জাং-পে-মা-ঙ্গেস-দোন (), 'জিগ্স-মেদ-দ্পাল-গ্যি-সেং-গে (), থেগ-ম্ছোগ-ব্স্তান-'দ্জিন () প্রভৃতি বৌদ্ধ লামারা। তিনি কুড়ি বছর বয়সে কুন-ব্জাং-পে-মা-'গ্রোল-'দুল-র্দো-র্জে () নামক বৌদ্ধ লামার নিকট ভিক্ষুর শপথ গ্রহণ করেন। ১৯১১ খ্রিষ্টাব্দে তিনি র্দো-র্জে-ব্রাগ বৌদ্ধবিহারের সংস্কার সাধন করেন। তিনি শান্তিদেব রচিত বোধিসত্ত্বচর্যাবতার গ্রন্থের ওপর একটি টীকাভাষ্য রচনা করেন। তার উল্লেখযোগ্য শিষ্য ছিলেন ম্গো-ত্শা-ম্খান-ছেন-থেগ-ম্ছোগ-ব্স্তান-'দ্জিন (), ব্যাম্স-পা-ব্স্তান-পা'ই-র্গ্যাল-ম্ত্শান (), দ্রাগ-শুল-'ফ্রিন-লাস-রিন-ছেন () নামক উনচল্লিশতম সা-স্ক্যা-খ্রি-'দ্জিন প্রভৃতি।
'জা-'ত্শোন-স্ন্যিং-পো

'জা-'ত্শোন-স্ন্যিং-পো () (১৫৮৫-১৬৫৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।
'জা-'ত্শোন-স্ন্যিং-পো ১৫৮৫ খ্রিষ্টাব্দে তিব্বতের ওয়ারু নামক স্থানে জন্মগ্রহণ করেন। তার পিতার নাম ছিল ছোস-স্ক্যোং-ম্গোন-পো () এবং মাতার নাম ছিল নাম-লাংস-বু-খ্রিদ ()। কুড়ি বছর বয়সে তিনি মি-ফাম-ব্ক্রা-শিস-ব্লো-গ্রোস () নামক বোউদ্ধ ভিক্ষুর নিকট শ্রমণের শপথ গ্রহণ করেন। ১৬২০ খ্রিষ্টাব্দে তিনি পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যাল রচিত ম্ত্শো-র্গ্যাল-গ্যি-ফ্যাগ-ব্রিস-মা () নামক গ্রন্থটি আবিষ্কার করেন। পরবর্তীকালে তিনি দ্কোন-ম্ছোগ-স্প্যি-'দুস () নামক অপর একটি গ্রন্থ আবিষ্কার করেন। তিনি বাং-রি-'জোগ-পো () নামক একটি বৌদ্ধবিহারও প্রতিষ্ঠা করেন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো, ছোস-দ্ব্যিংস-র্দো-র্জে নামক দশম র্গ্যাল-বা-কার্মা-পা, দ্পাগ-ব্সাম-দ্বাং-পো নামক পঞ্চম র্গ্যাল-দ্বাং-'ব্রুগ-পা প্রভৃতি অবতারী লামারা তার উল্লেখযগ্য শিষ্য ছিলেন।
উমিয়া শহর গীর্জা

উমিয়া শহর গীর্জা () হল সুইডেনের ভ্যানোর্টস্পার্কেন ও উমে নদীর উত্তর পাশের কেন্দ্রীয় উমিয়ার একটি গীর্জা। ১৮৯৪ সালে এর উদ্বোধন সম্পন্ন হয়।
শহরের স্থপতি ফ্রেডরিক ওলাস লিন্ডস্ট্রম এর নকশা করেন এবং গীর্জাটি পাথরের ফাউন্ডেশনের পর ইট দিয়ে তৈরি হয়েছে। ১৮৯২ থেকে ১৮৯৪ সালের মধ্যে গীর্জাটি নির্মিত হয় এবং ঐ অঞ্চলে তিনটি গীর্জার প্রকল্পের মধ্যে একটি। এর তিনটি সংস্কার ভবনকে সত্যিকার চেহারায় ফিরিয়ে এনেছে।
১৯২৯ সালে গীর্জার কাউন্সিল গীর্জার এক বড় ধরনের সংস্কারের সিদ্ধান্ত গ্রহণ করে। ছিদ্রযুক্ত ছাদ, ছাদের উপর মুরালের পাশাপাশি অন্যান্যর ক্ষয় বড় ধরনের সংস্কারের প্রয়োজনীয়তাকে স্বীকার করে। এর আগে সামাণ্যকিছু সংস্কার কাজই করা হয়েছিল। এর অন্যতম একটি ইচ্ছা ছিল ১৮৯০ সালের গীর্জার স্থাপত্যের চিত্রটিকে ধ্বংস করে দেয়ার মাধ্যমে "এখন পর্যন্ত স্থাপত্যের সবচেয়ে কঠিন সময়ের অবক্ষয়"-এর প্রতিফলন করা। প্রাসাদের স্থপতি নাট নর্ডেনস্কজোল্ড গীর্জার তদন্ত করার জন্য নির্ধারিত হন এবং এই সংস্কারের জন্য প্রকল্প নির্ধারণ করেন যা ১৯৩০ সালে শেষ হয়। এর অন্যতম পরিকল্পনা ছিল অতিরিক্ত স্তম্ভ যোগ করা। ২৭শে ডিসেম্বর, ১৯৩৫ গীর্জার কাউন্সিল প্রাসাদের স্থাপত্যের প্রকল্প অনুমোদন করে। ১৭ই ডিসেম্বর গীর্জার কাজ শুরু হয়। এর গ্যালারী সম্প্রসারিত হয়, ভেন্টিলেশনের কাজ করা হয়, আভ্যন্তরীণ দরজার প্রবেশদ্বারের সাথে যুক্ত হয়; মেঝের কিছুটা অংশ চুনাপাথর স্ল্যাব দ্বারা প্রতিস্থাপিত হয় এবং স্নিগ্ধ সাদা রঙ দিয়ে এর ভেতরের দিকটা রঙ করা হয়। ১৯৩৭ সালের আগমনীর প্রথম রবিবারেই এর কাজ শুরু করে এবং লুলিয়ার ডাইওসিজের বিশপ ওলোফ বার্গকিভিস্ট এর কাজে নিয়োজিত হয়।
১৯৭১ সালে ঠিক করা হয় যে ওস্ট্রা কিয়ের্কগাটান উমে নদীর ওপর দিয়ে আরো সম্প্রসারিত হবে এবং এটি কিয়ের্কব্রোন নামক নদীর ওপরকার তৃতীয় সেতু হিসেবে নির্মিত হবে। এসময় উক্ত অঞ্চলে একটি সমাধি উত্তোলিত হয়। সুইডীয় ফোর্নমিনেস্লাগেন অনুযায়ী ১৯৭২ সালের গ্রীষ্ম পর্যন্ত এর নির্মাণকাজ বন্ধ ছিল যতদিন না প্রত্নতাত্ত্বিকেরা ওখানের কাজ শেষ করেন। সমাধির সত্যিকার সীমানা অনির্ধারিত ছিল। এখান থেকে মোট ৪০টি সমাধি উত্তোলিত হয় এবং এর কোনপ্রকার মানচিত্র ছিল না। এখানে মোট ৬০টি কঙ্কাল পাওয়া যায়। এর শেষের সমাধিতে নাম পাওয়া যায়, যা ছিল গভর্নর পিয়েরে অ্যাডাম স্ট্রমবার্গের। কোন ফলক না পাওয়া গেলেও ধারণা করা হয় যে তারই পারিবারিক কবরস্থান ছিল এটি। সম্ভবত ১৮৮৭ সালের অগ্নিকাণ্ডে এটি ধ্বংসপ্রাপ্ত হয় এবং পরিবারের সকল নথিপত্র পুড়ে যায়। এর অবশিষ্টাংশ উদ্ধার ও পরীক্ষিত হওয়ার পরে সেগুলো প্লাস্টিকের ব্যাগে করে গীর্জায় নিয়ে আসা হয়। গীর্জার পরিচ্ছনতারক্ষক এগুলো কোনরূপ প্রকৃত অংশ যাচাইয়ের আগেই সেগুলোকে পুনরায় দাফন করেন এবং এর অল্পকাল পরেই তিনি মারা যান।
ওয়াটারলু বিশ্ববিদ্যালয়

ওয়াটারলু বিশ্ববিদ্যালয় কানাডার অন্টারিওর ওয়াটারলুতে অবস্থিত একটি পাবলিক বিশ্ববিদ্যালয়। এর মূল ক্যাম্পাস ৪০৪ হেক্টর জমিতে অবস্থিত। এটি ছয়টি ফ্যাকাল্টি এবং দশটি ফ্যাকাল্টি-ভিত্তিক স্কুলের মাধ্যমে অ্যাকাডেমিক প্রোগ্রাম পরিচালনা করেন। এর প্রায় ২৬০০০ উপস্নাতক এবং ৪০০০ স্নাতকোত্তর শিক্ষার্থী রয়েছে।
জাঁ শার্ল লেওনার দ্য সিসমন্দি

জাঁ শার্ল লেওনার দ্য সিসমন্দি () (১৯ মে, ১৭৭৩ – ২৫ জুন, ১৮৪২), যার আসল নাম ছিল সিসমন্দি, ছিলেন একজন জেনেভায় জন্মগ্রহণকারী অর্থনীতিবিদ ও লেখক। তিনি বিখ্যাত ছিলেন ফরাসি ও ইতালির ইতিহাস এবং তার অর্থনৈতিক ধারনার জন্য।
তার বাবা ছিলেন কালভাঁপন্থি যাজক, পরিবারটি ছিল ধনী, জেনেভার অভিজাত সমাজের একটি। তিনি শৈশবে লিয়োঁ শহরে কেরানির কাজ করতে যান। তখন তার বয়স ১৮ এবং লেখাপড়া বন্ধ হয়ে যায়। ১৭৯৩ সালের গোড়ার দিকে তার পরিবার ইংল্যান্ডে পাড়ি জমায়। ১৭৯৮ সালে জেনেভা সরকারিভাবে ফ্রান্সের দখলে চলে গেলে সিসমন্দি পরিবার ফ্রান্সে ফিরে যায়।
১৮০৩ সালে অর্থনীতি বিষয়ক রচনা "ব্যবসা বাণিজ্যিক সম্পদ" প্রকাশিত হয়। ষোড়শ লুইয়ের উপদেষ্টা নেকার ও তার কন্যা মাদাম দ্য ন্তলকে ঘিরে লেখকদের যে চক্রটি গড়ে উঠেছিলো তাতে সিসমন্দি নিয়মিত যোগ দিতেন। এই সাহিত্যিক গোষ্ঠীর রোমান্টিকতাবাদী ধ্যানধারণার ছাপ পড়েছিল সিসমন্দির জীবনে। এই সময় তিনি কয়েক খণ্ডে লেখেন ইতালির ইতিহাস। ১৮১৩ সালে তিনি প্যারিস যান, দেখেন নেপোলিয়নের পতন, বুরবোঁ রাজবংশের প্রতিষ্ঠা এবং শত দিবস-এর নিদারুণ ঘটনাবলি। এসব ঘটনার মধ্য দিয়ে তিনি হয়ে পড়েন নেপোলিয়নের সমর্থক।
ওয়াটার লুতে ফ্রান্সের পরাজয় এবং ভিয়েনা কংগ্রেসের গ্লানির পর সিসমন্দি ফিরে যান সুইজারল্যান্ডে। তিনি ১৮১৯ সালে বিয়ে করেন এক ইংরেজ তরুণীকে। আজীবন তাদের কোনো সন্তানাদি হয়নি। এই বছরগুলোতে গড়ে উঠে তার সামাজিক অর্থনৈতিক ধ্যানধারণাগুলো যা তিনি বিবৃত করেন "অর্থশাস্ত্রের নতুন মূলসূত্রগুচ্ছ বা জনসংখ্যা এবং সম্পদের মধ্যে সম্পর্ক প্রসঙ্গ" নামক বইতে। ১৮১৯ সালে প্রকাশিত হয় এর প্রথম সংস্করণ। এই বইখানার জন্য অর্থনীতিবিদ হিসেবে তার খ্যাতি ছড়িয়ে পড়ে সারা ইউরোপে। ১৮২৭ সালে দ্বিতীয় সংস্করণ প্রকাশিত হলে ইংল্যান্ডের ডেভিড রিকার্ডো এবং ফ্রান্সের জাঁ বাতিস্ত সে' সম্প্রদায়ের সংগে তার তর্কযুদ্ধটা হয়ে ওঠে আরো তীব্র এবং প্রাণবন্ত। এই সংস্করণটিকে কেন্দ্র করেই ৭০ বছর পরে ১৮৯৭ সালে ভ্লাদিমির লেনিন প্রবৃত্ত হন সিসমন্দির মূল্যায়নে। সারা জীবনে তিনি ছিলেন দারুণ পরিশ্রমী। জীবনের শেষ দিন অবধি দিনে আট ঘণ্টার বেশি কাটাতেন পড়ার টেবিলে। তার সংগৃহীত রচনাবলী প্রকাশিত হয় ৭০ খণ্ডে।
ওয়ান লাভ, ওয়ান রিদম – ২০১৪ ফিফা বিশ্বকাপ অফিসিয়াল অ্যালবাম

ওয়ান লাভ, ওয়ান রিদম – ২০১৪ ফিফা বিশ্বকাপ অফিসিয়াল অ্যালবাম (ইংরেজি: One Love, One Rhythm – The 2014 FIFA World Cup Official Album) কর্তৃক মে ৮, ২০১৪ সালে মুক্তিপ্রাপ্ত একটি । এর বৈশিষ্টায়িত গানসমূহ লিখিত এবং নির্বাচিত হয়েছে ব্রাজিলের ২০১৪ ফিফা বিশ্বকাপের জন্যে।
"ওয়ান লাভ, ওয়ান রিদম" সুপরিচিত ব্রাজিলীয় গায়কদের দ্বারা গাওয়া গানের সংকলন। এদের মধ্যে রয়েছেন, , "তাতু বম ডি বোলা" (অফিসিয়াল ২০১৪ ফিফা মাসকট) গানের পরিবেশনকারী, , এবং সুপারসং চূড়ান্ত প্রতিযোগী রডরিগো এলেক্সেই ফিচারিং পরিবেশিত ১৯৬০ সালের আমেরিকান সংগীত দল মূল গান, নরওয়েজিয়ান-স্প্যানিশ পপ গায়ক , কানাডিয়ান রেগা পপ সংগীত দল এবং বাহামিয়ান পপ/জুনকানো সংগীত দল । অফিসিয়াল গান এবং মাসকট গানের রিমিক্স করেছেন আফ্রো-ব্রাজিলীয় কার্নিভ্যালের ব্লক এবং ডিজে মেমে, যথাক্রমে, অ্যালবামে ডিলাক্স সংস্করণ বোনাস ট্র্যাক হিসেবে ফিচারিং করা হয়েছে। এবং কর্তৃক সঞ্চালিত জাপানি গান "ফাইটার", যা জুন ৪, ২০১৪ জাপানে একক সংগীত হিসেবে প্রকাশ করা হয়েছে। পাশাপাশি ছিলো দল সিরিকো কর্তৃক "লেপো লেপো" গানটি, যা ২০১৪ থিম সংগীত হিসেবে বিবেচিত।
"ওয়ান লাভ, ওয়ান রিদম" অ্যালবামের প্রথম গান "ইউ আর ওয়ান (ওলে ওলা)," মার্কিন শিল্পী পিটবুল এবং জেনিফার লোপেজ এবং ব্রাজিলীয় এক্সি গায়ক ক্লদিয়া লেইতের মধ্যকার সহযোগিতায় তৈরি। এটি এপ্রিল ৮, ২০১৪ সালে মুক্তি পায় এবং টুর্নামেন্টের অফিসিয়াল থিম সঙ্গীত হিসেবে পরিবেশিত হয়। দ্বিতীয় একক "ভিডা," রিকি মার্টিন কর্তৃক রেকর্ডকৃত একটি দ্বিভাষিক ইংরেজি এবং স্প্যানিশ গান যা সনি মিউজিক এন্টারটেইনমেন্ট কর্তৃক অনুষ্ঠিত একটি অনলাইন সঙ্গীত প্রতিযোগিতায় সুপারসং হিসেবে বিবেচিত। এই গান এপ্রিল ২২, ২০১৪ সালে মুক্তি পায়। ভোটদাতারা তাদের প্রিয় গান হিসাবে আমেরিকান গায়ক-গীতিকার এলিয় কিং-এর "ভিডা" গানটি বেছে নিয়েছে।
Third single "Dar um Jeito (We Will Find a Way)," performed by Carlos Santana and Wyclef Jean featuring Avicii and Alexandre Pires, serves as the World Cup's official anthem. It was released on April 29, 2014. Fourth single, ""Olé"", was released as a digital download at May 12, 2014.
তামোল পান

তামোল পান হলো তাম্বুল বা সুপারি সহযোগে পরিবেশিত পান। তামোল পানের ব্যবহার অসমীয়া সংস্কৃতির অবিচ্ছেদ্য অংশ। বিবাহ, অন্নপ্রাসন, পূজা-পার্বণ ও অন্যান্য মঙ্গলিক ও সামাজিক কাজে তামোল পান ব্যবহার করা হয়। সাধারনতঃ অসমের গ্রামীণ অঞ্চলে তামোল পানের প্রচলন বেশি যদিও অসমের শহরাঞ্চলে কম বেশি পরিমাণে এর প্রচলন দেখা য়ায়। বর্তমান দিনে অসমে অনেক ব্যবসায়ী তামোল পান বিক্রি করে জীবিকা নির্বাহ করেন।
বাংলার পানকে অসমীয়া ভাষায় পান বলে যদিও আসামের পান দেখতে একটু ভিন্ন ধরনের ও স্বাদ ভিন্ন হয়। চা, জলপান ও ভাত খাওয়ার পর তামোল পান খেঁয়ে মুখ সতেজ করা এক প্রাচীন অসমীয়া পরম্পরা। গুরুজন ও সম্মানীয় ব্যক্তিদের তামোল পান খেতে দিয়ে সম্মান ও শ্রদ্ধা জানানো হয়। বিবাহ, অন্নপ্রাশন, নামঘর ও নানান ধরনের অনুষ্ঠানে তামোল পানের ব্যবহার দেখা যায়। অসমের কিছু স্থানভেদে দোষী ব্যক্তি তামোল পান দিয়ে জনসাধারন থেকে ক্ষমা চাওয়ার এক প্রচলিত নিয়ম আছে। অসমীয়া বিবাহের প্রবেশ দ্বারে খরাই পাত্রে তামোল পান রেখে আমন্ত্রিত অতিথিদের স্বাগত জানানোর নিয়ম বহুপ্রাচীন কাল থেকে দেখা যায়। অসমীয়া সংস্কৃতির অন্যতম প্রতীক খরাই বা পান বাটায় তামোল পান চুন, সাদা, জর্দা ইত্যাদি দিয়ে পরিবেশন করা হয়। অসমবাসিদের মধ্যে তামোল পান বহুল ভাবে নেশাকর দ্রব্য হিসেবে প্রচলির। পানের দোকান চালিয়ে অনেক দরিদ্র পরিবার জীবিকা নির্বাহ করে। ২০টি পানের সংহতিকে এক গুছি ও ৮০টি সুপারীর সংহতিকে এক পুন বলে।
সুপারী গাছের ফলকে অসমীয়া ভাষায় তামোল বলে । কাঁচা অবস্থায় সুপারীকে কেঁচা তামোল, মাটিতে গর্ত খোড়ে পঁচিয়ে বানানো সুপারীকে বুড়া তামোল ও শুকনা সুপারীকে খুকান তামোল বলে। পান লতা জাতীয় উদ্ভিদ। আসামে পশ্চিমবঙ্গ থেকে আমদানিকৃত পান পাওয়া যায় যাহা অসমে বাংলাপান ও মিঠাপট্টিপান নামে পরিচিত। অসমের মাটিতে “গছপান” নামক পানের চাষ হয় এবং গছপান অসমীয়া সংস্কৃতিতে ব্যবহৃত পান।
হিন্দু শ্রাস্ত্রে তামোল পান সমন্ধে উল্লেখ করা আছে। শাস্ত্রমতে ভগবান শ্রীকৃষ্ণ গোপনে বিজেতার ঘরে যান। কথার সত্যতা প্রমাণ করার জন্য রাধা বিজেতার গৃহে উপস্থিত হন। ভগবান শ্রীকৃষ্ণ পূর্বাভাস পেয়ে নিজে সুপারী গাছের রূপ ও বিজেতা পান গাছের রূপ ধারণ করেন। উক্ত কারণে পান-সুপারী দেবতার প্রসাদ হিসাবে বিবেচিত হয়। কথিত মতে মুনিবর নারদ বৈকুন্ঠ থেকে এই ফল পৃথিবীতে মানুষের ভোগের জন্য এনেছিলেন।
জেমস ডোনাল্ড মিন্ডল

জেমস ডোনাল্ড মিন্ডল জোসেফ এম পেটিট মাইক্রোইলেক্ট্রনিক্স রিসার্চ সেন্টার এবং মার্কাস ন্যানটেকনোলজি রিসার্চ সেন্টার এর পরিচালক এবং জর্জিয়া ইন্সটিটিউট অব টেকনোলজির জোসেফ এম পেটিট চেয়ার প্রফেসর অব মাইক্রোইলেক্ট্রনিক্স।
মিন্ডল কার্নেগী মেলন বিশ্ববিদ্যালয় থেকে তড়িৎ প্রকৌশলে ১৯৫৫ সালে বিএস, ১৯৫৬ সালে এমএস এবং ১৯৫৮ সালে পিএইচডি ডিগ্রি অর্জন করেন। ১৯৬৫ থেকে ১৯৬৭ সাল পর্যন্ত নিউ জার্সির ফোর্ট মনমাউথে ইউএস আর্মি ইলেক্ট্রনিক্স ল্যাবরেটরীজ এর ইন্টিগ্রেটেড ইলেক্ট্রনিক্স ডিভিশন এর প্রতিষ্ঠাতা পরিচালক ছিলেন। ১৯৬৭ সালে স্ট্যানফোর্ড বিশ্ববিদ্যালয় এর তড়িৎ প্রকৌশলের জন এম ফ্লুক অধ্যাপক হিসেবে যোগদান করেন। তিনি স্কুল অব ইঞ্জিনিয়ারিং এর অ্যাসোসিয়েট ডীন ফর রিসার্চ, সেন্টার ফর ইন্টিগ্রেটেড সিস্টেমস এর পরিচালক এবং ইন্টিগ্রেটেড সারকিটস ল্যাবরেটরী প্রতিষ্ঠাতা পরিচালক ছিলেন। ১৯৮৬ সালে তিনি রেনসেলার পলিটেকনিক ইন্সটিটিউট এর সিনিয়র ভাইস প্রেসিডেন্ট ফর অ্যাকাডেমিক অ্যাওয়ার্ডস এবং প্রভোস্ট হিসেবে যোগদান করেন এবং ১৯৯৩ সাল পর্যন্ত দায়িত্ব পালন করেন।
ব্স্তান-'দ্জিন-লেগ্স-ব্শাদ

ব্স্তান-'দ্জিন-লেগ্স-ব্শাদ () (মৃত্যু-১৬৬৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা বা প্রধান ছিলেন।
ব্স্তান-'দ্জিন-লেগ্স-ব্শাদ ষোড়শ শতাব্দীতে দক্ষিণ পূর্ব তিব্বতের কোংপো নামক স্থানে জন্মগ্রহণ করেন। তিনি দ্বাগ্স-পো () এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে তন্ত্র মহাবিদ্যালয়ে সাত বছর এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে সাত বছর প্রধানের পদে অধিষ্ঠিত থাকেন। ১৬৩৮ খ্রিষ্টাব্দে তিনি দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা হিসেবে মনোনীত হন। এর কিছুদিনের মধ্যে এই বিহার বিশ্ববিদ্যালয়ের শার-র্ত্সে () এবং ব্যাং-র্ত্সে () মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হন।
দ্গে-'দুন-রিন-ছেন-র্গ্যাল-ম্ত্শান

দ্গে-'দুন-রিন-ছেন-র্গ্যাল-ম্ত্শান () (১৫৭১-১৬৪২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সায়ত্রিশতম দ্গা'-ল্দান-খ্রি-পা বা প্রধান ছিলেন।
দ্গে-'দুন-রিন-ছেন-র্গ্যাল-ম্ত্শান ১৫৭১ খ্রিষ্টাব্দে তিব্বতের খাম্স অঞ্চলের 'জাং-ঝাব্স () নামক স্থানে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬১৯ খ্রিষ্টাব্দে তিনি থাং-রিং বৌদ্ধবিহার স্থাপন করেন। ১৬৩৮ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () এবং ব্যাং-র্ত্সে () মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হলে তিনি পরবর্তী প্রধান হিসেবে নির্বাচিত হন এবং পাঁচ বছর এই পদে থাকেন।
শিরাহামা কেনকি

শীরাহামা কেনকি (白濱顕貴, ভিয়েতনামী: Bạch Tần Hiển Quý) ছিলেন একজন জাপানি জলদস্যু যিনি ১৬শ-শতকের শেষদিক এবং ১৭শ-শতকের প্রথমদিকে সক্রিয় ছিলেন। তিনি ছিলেন প্রথমদিককার একজন জাপানি যার সাথে দক্ষিণাঞ্চলের ভিয়েতনাম রাজ্যের জুয়েন লর্ড যোগাযোগ করতে সক্ষম হয়েছিলেন।
তিনি পাঁচটি জাহাজ নিয়ে সর্বপ্রথম ভিয়েতনামের উপকূলে ১৫৮৫ সালে আগমন করেন এবং তখন থেকে এলাকাটিতে জলদস্যুদের উপদ্রুপ এবং উপকূলীয় বন্দুকযুদ্ধ শুরু হয়। লর্ড জুয়েন হুয়াং-এর ষষ্ঠ পুত্রের নেতৃত্ত্বাধীন দশটি জাহাজের একটি বহর জলদস্যুদের তাড়া করে; ঘটনাচক্রে দুটি জলদস্যু জাহাজ ধ্বংস হয় কিন্তু শীরাহামা পালাতে সক্ষম হন। এটা বলা হয়ে থাকে যে, সেসময় তিনি পালাতে সক্ষম হয়েছিলেন কারণ পালানোর সময় তাকে পশ্চিমা বলে মনে করা হয়েছিল।
চৌদ্দ বছর পর ১৫৯৯ সালে শীরাহামার জাহাজ থুয়ান অ্যান উপকূলের কাছাকাছি বিধ্বস্ত হয়। স্থানীয় হাকিম জাহাজটিকে জলদস্যুদের জাহাজ মনে করেন এবং তিনি বিধ্বস্ত জাহাজে আক্রমণ করেন কিন্তু তিনি খুন হয়ে যান। শীরাহামা পরবর্তিতে গ্রেফতার হন এবং তাকে কারাগারে পাঠিয়ে দেওয়া হয়। জুয়েন হুয়ান সেসময় জাপানের নতুন সুগান তুকুগাওয়া ইয়াসুকে সরকারি পত্র প্রেরণ করেন এবং এটা থেকেই দুই সরকারের মধ্যে বন্ধুত্বপূর্ণ সম্পর্ক গড়ে উঠে এবং সেটি কয়েক দশক পর্যন্ত দীর্ঘস্থায়ী হয়েছিল।
ব্রিটিশ বাংলাদেশী ব্যক্তিদের তালিকা

এটি হল উল্লেখযোগ্য ব্রিটিশ বাংলাদেশী ব্যক্তিবর্গের একটি তালিকা। এতে যুক্তরাজ্যে বসবাসরত প্রবাসী বাংলাদেশীদের এবং বাংলাদেশী বংশোদ্ভুত কিন্তু জন্মসূত্রে ব্রিটিশ নাগরিকদের নাম অন্তর্ভুক্ত করা হয়েছে।
বার্ষিক ব্রিটবাংলা সম্প্রদায় থেকে সফল সদস্যদের স্বীকৃত স্বরুপ ব্রিটিশ বাংলাদেশী জীবনীগ্রন্থ এবং ব্রিটিশ বাংলাদেশী শক্তি ও প্রেরণা ১০০ তাদের উল্লেখযোগ্য কাজ, অবদান এবং ব্রিটিশ সমাজের তাদের সাফল্য।
আরও দেখুন: বাংলা মিরর, জনমত পত্রিকা এবং লন্ডন বাংলা প্রেস ক্লাব
তসলীম আহমেদ,জাফ্রি জুবায়েদ,আবু তাহের, হিরন বেগ, স্বাধীন কসরু, সেতু চৌধূরী, ইকবাল বাহার, ফারুক আহমেদ রনী, হাসি খান, দীনু শফিক, তানভীর আহমেদ (প্রামাণ্যচিত্র নির্মাতা)।
২০১৪ বিশ্বকাপ (দ্ব্যর্থতা নিরসন)

২০১৪ ফিফা বিশ্বকাপ ফিফা আন্তর্জাতিক ফুটবল সংস্থা প্রতিযোগিতার ২০তম আসর।
২০১৪ বিশ্বকাপ আরও বুঝানো হতে পারে:
২০১৪ ফিফা বিশ্বকাপ ব্রাজিল (ভিডিও গেম)

২০১৪ ফিফা বিশ্বকাপ ব্রাজিল (ইংরেজি: 2014 FIFA World Cup Brazil) ইএ স্পোর্টস কর্তৃক প্রকাশিত প্লেস্টেশন ৩ এবং এক্সবক্স ৩৬০-এর জন্যে ২০১৪ ফিফা বিশ্বকাপের আনুষ্ঠানিক ভিডিও গেম। এটি ২০১৪ সালের ১৫ এপ্রিল উত্তর আমেরিকায়, ১৭ এপ্রিল ইউরোপে ও অস্ট্রেলিয়ায় এবং ২৪ এপ্রিল ব্রাজিলে ও জাপানে ২০১০ সংস্করণ অনুযায়ী মুক্তি লাভ করে।
এই গেম ২০৩টি জাতীয় দলসমূহকে ধারণ করেছে যারা ২০১৪ ফিফা বিশ্বকাপ বাছাইপর্বে অংশ নিয়েছে। ভুটান, ব্রুনেই, গুয়াম, মরিতানিয়া, মরিশাস এবং দক্ষিণ সুদানের জাতীয় দলসমূহ, যারা বিশ্বকাপের বাছাইপর্বে অংশগ্রহণ করে নি, তাদের এই গেমে পাওয়া যায় নি।
এই গেমে ২০১৪ ফিফা বিশ্বকাপে ব্যবহৃত ১২টি মাঠের, পাশাপাশি প্রতিটি বাছাইপর্ব অঞ্চল এবং "জাতিবাচক" স্টেডিয়ামগুলির একটি পরিসীমা অন্তর্ভুক্ত রয়েছে।
ব্স্তান-পা-র্গ্যাল-ম্ত্শান

ব্স্তান-পা-র্গ্যাল-ম্ত্শান () (মৃত্যু-১৬৪৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের আটত্রিশতম দ্গা'-ল্দান-খ্রি-পা বা প্রধান ছিলেন।
ব্স্তান-পা-র্গ্যাল-ম্ত্শান তিব্বতের কোংপো অঞ্চলের গ্রো-ম্দা' () নামক স্থানে জন্মগ্রহণ করেন। তিনি দ্বাগ্স-পো () এবং গ্যুমে মহাবিদ্যালয়ে শিক্ষালাভ করেন। তার অসাধারণ পান্ডিত্যের জন্য তিনি দ্বাগ্স-পো-ছোস-র্গ্যাল () বা দ্বাগ্স-পো অঞ্চলের ধর্মরাজা উপাধি লাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৪৩ খ্রিষ্টাব্দে তিনি দ্গা'-ল্দান বৌদ্ধবিহারের আটত্রিশতম প্রধান হিসেবে নির্বাচিত হন এবং পাঁচ বছর এই পদে থাকেন।
দ্কোন-ম্ছোগ-ছোস-ব্জাং

দ্কোন-ম্ছোগ-ছোস-ব্জাং () (১৫৮৬-১৬৭৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উনচল্লিশতম দ্গা'-ল্দান-খ্রি-পা বা প্রধান ছিলেন।
দ্কোন-ম্ছোগ-ছোস-ব্জাং ১৫৮৬ খ্রিষ্টাব্দে তিব্বতের স্তোদ-লুং-ছু-ব্জাং () নামক স্থানে জন্মগ্রহণ করেন। তিনি ছু-ব্জাং () বৌদ্ধবিহার, দ্রেপুং বৌদ্ধবিহার বিশ্ববিদ্যালয়ের স্গো-মাং () মহাবিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে অধ্যাপনা করেন। ১৬৪৮ খ্রিষ্টাব্দে তিনি দ্গা'-ল্দান বৌদ্ধবিহারের উনচল্লিশতম প্রধান হিসেবে নির্বাচিত হন এবং সাত বছর এই পদে থাকেন। অবসরের পর তিনি জীবনের শেষ বছরগুলি মাল-গ্রো-রিন-ছেন-গ্লিং () এবং ব্দে-ছেন-গ্সাং-স্ঙ্গাগ্স-ম্খার () বৌদ্ধবিহারে অধ্যাপনা করে কাটান।
দ্পাল-ল্দান-র্গ্যাল-ম্ত্শান

দ্পাল-ল্দান-র্গ্যাল-ম্ত্শান () (১৬০১-১৬৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চল্লিশতম দ্গা'-ল্দান-খ্রি-পা বা প্রধান ছিলেন।
দ্পাল-ল্দান-র্গ্যাল-ম্ত্শান ১৬০১ খ্রিষ্টাব্দে ভারতের স্পিটি অঞ্চলে জন্মগ্রহণ করেন। তিনি ছোস-'খোর-র্গ্যাল () বৌদ্ধবিহার এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৫৫ খ্রিষ্টাব্দে তিনি দ্গা'-ল্দান বৌদ্ধবিহারের চল্লিশতম প্রধান হিসেবে নির্বাচিত হন এবং সাত বছর এই পদে থাকেন।
বিশ্বকাপ (দ্ব্যর্থতা নিরসন)

বিশ্বকাপ আন্তর্জাতিক ক্রীড়া প্রতিযোগিতার একটি প্রকার।
বিশ্বকাপ সাধারণভাবে বোঝায়:
বিশ্বকাপ আরও উল্লেখ করতে পারে:
ব্লো-ব্জাং-র্গ্যাল-ম্ত্শান (একচল্লিশতম গানদেন ত্রিপা)

ব্লো-ব্জাং-র্গ্যাল-ম্ত্শান () (১৬০০-১৬৭২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একচল্লিশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-র্গ্যাল-ম্ত্শান ১৬০০ খ্রিষ্টাব্দে তিব্বতের র্ত্সে-থাং () অঞ্চলে জন্মগ্রহণ করেন। তিনি স্তাগ-ত্শাং-রা-বা-স্তোদ () বৌদ্ধবিহার এবং গ্যুতো তন্ত্র মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে অধ্যাপনা ও প্রধানের পদে দায়িত্ব লাভ করেন। ১৬৬২ খ্রিষ্টাব্দে তিনি দ্গা'-ল্দান বৌদ্ধবিহারের চল্লিশতম প্রধান হিসেবে নির্বাচিত হন এবং সাত বছর এই পদে থাকেন।
ব্লো-ব্জাং-দোন-য়োদ

ব্লো-ব্জাং-দোন-য়োদ () (১৬০২-১৬৭৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিয়াল্লিশতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-দোন-য়োদ ১৬০২ খ্রিষ্টাব্দে তিব্বতের ঝোগ্স-গ্রাম-ফু () নামক স্থানে এক দরিদ্র পরিবারে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৬৮ খ্রিষ্টাব্দে তিনি দ্গা'-ল্দান বৌদ্ধবিহারের বিয়াল্লিশতম প্রধান হিসেবে নির্বাচিত হন এবং সাত বছর এই পদে থাকেন। অবসর গ্রহণের পর তিনি র্বা-স্গ্রেং বৌদ্ধবিহার ও রিন-ছেন-গ্লিং বৌদ্ধবিহারের প্রধান হিসেবে দায়িত্ব পালন করেন।
ব্যাম্স-পা-ব্ক্রা-শিস

ব্যাম্স-পা-ব্ক্রা-শিস () (১৬১৮-১৬৮৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেতাল্লিশতম দ্গা'-ল্দান-খ্রি-পা বা প্রধান ছিলেন।
ব্যাম্স-পা-ব্ক্রা-শিস ১৬১৮ খ্রিষ্টাব্দে তিব্বতের র্গ্যাল () নামক স্থানে জন্মগ্রহণ করেন। তিনি দ্বাগ্স-পো () এবং গ্যুতো তন্ত্র মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৭৫ খ্রিষ্টাব্দে তিনি দ্গা'-ল্দান বৌদ্ধবিহারের তেতাল্লিশতম প্রধান হিসেবে নির্বাচিত হন এবং সাত বছর এই পদে থাকেন। এই সময় তিনি বিহারের য়াংস-পা-চান () মন্দিরের সোনার ছাদ তৈরী করান।
টমি মিয়া

মোহাম্মদ আজমান মিয়া এফআরসিএ (জন্ম ১৯৫৯), (টমি মিয়া নামে অধিক পরিচিত) হলেন ব্রিটিশ বাংলাদেশী তারকা রন্ধনশিল্পী, যিনি স্বনামধন্য রাজ রেস্টুরেন্ট-এর মালিক এবং ইন্টারন্যাশনাল ইন্ডিয়ান শেফ অব দ্য ইয়ার প্রতিযোগিতার প্রবর্তক প্রতিষ্ঠাতা। অধিকাংশ সময় আন্তর্জাতিকভাবে তাকে ব্রিটেনের "কারি কিং" হিসেবে অভিহিত করা হয়।
মিয়া বাংলাদেশের সিলেট বিভাগের মৌলভীবাজার জেলার একটি ছোট্ট গ্রামে জন্মগ্রহণ করেন। তিনি ইংরেজির সীমিত জ্ঞান নিয়ে মাত্র দশ বছর বয়সে যুক্তরাজ্যের বার্মিংহামে পদার্পণ করেন। এরপর তিনি খাদ্য এবং রান্নার বিষয়ে আগ্রহী হয়ে ওঠেন; যার কারণে তিনি খাদ্য সরবরাহ শিল্পে কাজ করা শুরু করেন।
পারুল যাদব

পারুল যাদব () একজন ভারতীয় টেলিভিশন এবং চলচ্চিত্র অভিনেত্রী ও মডেল যিনি প্রধানত বিভিন্ন টেলিভিশন অনুষ্ঠান এবং দক্ষিণ ভারতীয় ছবিতে অভিনয় করে থাকেন; বিশেষ করে কন্নটা ছবিতে। তার মডেলিং এর মাধ্যমে কর্মজীবন শুরু হলেও তিনি টেলিভিশন সিরিজ "ভাগ্যবিধাতা" অভিনয়ের মাধ্যমে অভিনেত্রী হিসেবে আত্মপ্রকাশ করেন। তিনি ২০১১ সালের কন্নাটা চলচ্চিত্র "গোবিন্দহা নমহে" অসাধারণ অভিনয়ের জন্য বিশেষ খ্যাতি অর্জন করেন। চলচ্চিত্রটি শ্রেষ্ঠ নারী অভিনেত্রীর উদয় পুরস্কারের জন্য মনোনয়ন পান।
পারুল মুম্বাইয়ে মডেলিং এর মাধ্যমে তার প্রাথমিক কর্মজীবন শুরু করেন।